CELEX: 62019CN0208
Language: el
Date: 2019-03-04 00:00:00
Title: Υπόθεση C-208/19: Αίτηση προδικαστικής αποφάσεως την οποία υπέβαλε το Landesgericht für Zivilrechtssachen Graz (Αυστρία) στις 4 Μαρτίου 2019 — NK κατά MS και AS

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/19
            
         
      Αίτηση προδικαστικής αποφάσεως την οποία υπέβαλε το Landesgericht für Zivilrechtssachen Graz (Αυστρία) στις 4 Μαρτίου 2019 — NK κατά MS και AS
      (Υπόθεση C-208/19)
      (2019/C 172/22)
      Γλώσσα διαδικασίας: η γερμανική
      
         Αιτούν δικαστήριο
      
      Landesgericht für Zivilrechtssachen Graz
      
         Διάδικοι στην υπόθεση της κύριας δίκης
      
      
         Ενάγουσα και εκκαλούσα: NK
      
         Εναγόμενοι και εφεσίβλητοι: MS, AS
      
         Προδικαστικά ερωτήματα
      
      
                  1)
               
               
                  Συνιστά μια σύμβαση μεταξύ αρχιτέκτονα και καταναλωτή, σύμφωνα με το περιεχόμενο της οποίας ο αρχιτέκτονας αναλαμβάνει (μόνο) τον σχεδιασμό προς ανέγερση μονοκατοικίας, συμπεριλαμβανομένης της εκπόνησης σχεδίων, σύμβαση «για την κατασκευή νέων κτηρίων» κατά την έννοια του άρθρου 3, παράγραφος 3, στοιχείο στ', της οδηγίας 2011/83/ΕΕ του Ευρωπαϊκού Κοινοβουλίου και του Συμβουλίου της 25ης Οκτωβρίου 2011 σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (1);
               
            
                  2)
               
               
                  Σε περίπτωση αρνητικής απάντησης στο πρώτο ερώτημα:
                  Συνιστά μια σύμβαση μεταξύ αρχιτέκτονα και καταναλωτή, σύμφωνα με το περιεχόμενο της οποίας ο αρχιτέκτονας δεσμεύεται να σχεδιάσει μια προς ανέγερση μονοκατοικία σύμφωνα με τις απαιτήσεις και τις επιθυμίες των πελατών του και, στο πλαίσιο αυτό, να εκπονήσει τα σχέδια, σύμβαση για την προμήθεια «αγαθών που κατασκευάζονται σύμφωνα με τις προδιαγραφές του καταναλωτή ή σαφώς εξατομικευμένων» κατά την έννοια του άρθρου 16, στοιχείο γ', και του άρθρου 2, σημεία 3 και 4, της οδηγίας 2011/83/ΕΕ;
               
            
         (1)  EE 2011, L 304, σ. 64.